** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. jūlijā Nr. 115**

(protokols Nr. 6, 78. p.)

**Par 30.04.2025. domes lēmuma Nr. 210 "Par transportlīdzekļu dāvinājumu/ziedojumu Ukrainas Bobrinecas pilsētas pašvaldībai" grozīšanu**

Madonas novada pašvaldības (turpmāk – pašvaldības) dome 2025. gada 30. aprīlī pieņēma lēmumu Nr. 210 (protokols Nr. 7, 36. p.) “Par transportlīdzekļu dāvinājumu/ziedojumu Ukrainas Bobrinecas pilsētas pašvaldībai” (turpmāk – Lēmums Nr. 210). Pašvaldības dome Lēmumā Nr. 210 noteica, ka pašvaldība dāvina (ziedo) komunālās saimniecības darbiem, sociālo pakalpojumu un rehabilitācijas pakalpojumu nodrošināšanai Ukrainas Kirovogradas apgabala Bobrinecas pilsētas pašvaldībai (BOBRYNETS TOWN COUNCIL) vairākus vieglo pasažieru automobiļus, tieši:

Opel Vivaro ar valsts reģistrācijas numuru JK2952, Škoda Oktavia ar valsts reģistrācijas numuru HO3188, Škoda Oktavia ar valsts reģistrācijas numuru HC5817, Subaru Forester ar valsts reģistrācijas numuru HE4103, Opel Vivaro ar valsts reģistrācijas numuru KN4006, MERCEDES BENZ SPRINTER 416 ar valsts reģistrācijas numuru JP8204, PEUGEOT BOXER ar valsts reģistrācijas numuru KH8199. Transportlīdzekļi vēl nav nogādāti uz Ukrainu.

Gatavojot transportlīdzekļus nogādāšanai uz Ukrainu Bobriņecas pilsētas pašvaldību, konstatēts, ka vieglais pasažieru automobilis PEUGEOT BOXER ar valsts reģistrācijas numuru KH8199 ir sliktā tehniskā stāvoklī, līdz ar to tas nenoderēs Ukrainas civiliedzīvotāju vajadzībām. Madonas novada Praulienas pagasta pārvalde lūdza veikt izmaiņas un izslēgt no dāvinājumu (ziedojumu) saraksta vieglo pasažieru automašīnu Opel Vivaro ar valsts reģistrācijas numuru KN4006, ko paredzēts turpmāk izmantot pārvaldes vajadzībām. Līdz ar to Lēmumā Nr. 210 izdarāmi grozījumi, svītrojot šos abus automobiļus no Ukrainas civiliedzīvotājiem nododamo automobiļu saraksta.

Atbilstoši Grāmatvedības uzskaites kārtībai budžeta iestādēs, ja automobiļu ziedojuma process nav noticis, abi automobiļi ir atjaunojami grāmatvedības uzskaitē.

Vienlaikus lēmumā tiek dots uzdevums Transporta un loģistikas nodaļai organizēt automobiļa PEUGEOT BOXER novērtējumu.

Pamatojoties uz Pašvaldību likuma 10. panta pirmās daļas 21. punktu, Ukrainas civiliedzīvotāju atbalsta likuma 11. panta otro daļu, Ministru kabineta 2018. gada 13. februāra noteikumu Nr. 87 “Grāmatvedības uzskaites kārtība budžeta iestādēs” 157. punktu, ņemot vērā 16.07.2025. Attīstības komitejas un 22.07.2025. Finanšu komitejas atzinumus, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Izdarīt Madonas novada pašvaldības domes 2025. gada 30. aprīļa lēmumā Nr. 210 (protokols Nr. 7, 36. p.) “Par transportlīdzekļu dāvinājumu/ziedojumu Ukrainas Bobrinecas pilsētas pašvaldībai” šādus grozījumus, svītrojot lēmuma 1. punktā vārdus un skaitļus “vieglo pasažieru automobili PEUGEOT BOXER ar valsts reģistrācijas numuru KH8199” un “vieglo pasažieru automobili Opel Vivaro ar valsts reģistrācijas numuru KN4006” un lēmuma 1. punktu izteikt šādā jaunā redakcijā:

“Dāvināt (ziedot) vieglo pasažieru automobili Opel Vivaro ar valsts reģistrācijas numuru JK2952, vieglo pasažieru automobili Škoda Oktavia ar valsts reģistrācijas numuru HO3188, vieglo pasažieru automobili Škoda Oktavia ar valsts reģistrācijas numuru HC5817, vieglo pasažieru automobili Subaru Forester ar valsts reģistrācijas numuru HE4103, vieglo pasažieru automobili MERCEDES BENZ SPRINTER 416 ar valsts reģistrācijas numuru JP8204 komunālās saimniecības darbiem, sociālo pakalpojumu un rehabilitācijas pakalpojumu nodrošināšanai Ukrainas Kirovogradas apgabala Bobrinecas pilsētas pašvaldībai (BOBRYNETS TOWN COUNCIL).

1. Atjaunot grāmatvedības uzskaitē vieglo pasažieru automobili PEUGEOT BOXER ar valsts reģistrācijas numuru KH8199 un vieglo pasažieru automobili Opel Vivaro ar valsts reģistrācijas numuru KN4006.
2. Centrālās administrācijas Transporta un loģistikas nodaļai organizēt vieglā pasažieru automobiļa PEUGEOT BOXER ar valsts reģistrācijas numuru KH8199 novērtēšanu un dokumentu sagatavošanu tā atsavināšanai.

 Domes priekšsēdētājs A. Lungevičs

*Jakovļevs 26151372*